बोलीं- ठीक से नहीं हुई जांच; श्रीमन राधिका ने बदतमीजी करते हुए रिपोर्ट छीनी
भारतीय कुश्ती संघ के बृज भूषण शरण पर लग रहे आरोपों की जांच कर रही कमेटी की सदस्य बबीता फोगाट पहली बार मीडिया के सामने आई है। उन्होंने एक के बाद एक कई बड़े खुलासे किए हैं। उन्होंने खुलासा किया कि जांच कमेटी के सदस्यों ने जांच ठीक से नहीं की है।
भारतीय कुश्ती संघ के बृज भूषण शरण पर लग रहे आरोपों की जांच कर रही कमेटी की सदस्य बबीता फोगाट पहली बार मीडिया के सामने आई है। उन्होंने एक के बाद एक कई बड़े खुलासे किए हैं। उन्होंने कहा कि जांच कमेटी के सदस्यों ने जांच ठीक से नहीं की है। सभी की सहमति के साथ रिपोर्ट नहीं बनी।
जब वह जांच रिपोर्ट पढ़ रही थी तो साई निदेशक और जांच कमेटी में शामिल राधिका श्रीमन ने उनसे रिपोर्ट छीनी थी। श्रीमन ने उसके साथ बदतमीजी भी की थी। उसके कई बिन्दुओं को दरकिनार किया गया। उसने अपनी आपत्ति भी उस रिपोर्ट में दर्ज करवाई है।
बृजभूषण को क्लीन चिट देने पर बोलीं- हम कौन है क्लीन चिट देने वाले
रिपोर्ट में बृजभूषण शरण को क्लीन चिट दिए जाने वाले सवाल पर बबीता फोगाट ने कहा कि इस मामले पर मैं कुछ नहीं बोल सकती हूं। क्लीन चिट देने वाले हम कौन होते हैं? मैं महिला होने के नाते आज भी खिलाड़ियों के साथ खड़ी हूं। पहले भी खड़ी थी।
जिसके साथ भी गलत हुआ है, मैं उनके साथ खड़ी हूं। न्यायपालिका पर मुझे भरोसा है। मैंने असहमति के साथ जांच रिपोर्ट पर हस्ताक्षर किए हैं। कमेटी ने एकतरफा जांच की है। उन्होंने सब कुछ छिपाकर किया है। कमेटी के 5 सदस्य एक तरफ थे और मैं एक तरफ थी।
रिपोर्ट छीन कर कहा- आप उसी परिवार के सदस्य हो
खिलाड़ी अपने हक के लिए लड़ रहे हैं। उनका हक कोई नहीं छीन सकता है। धरने पर बैठे पहलवानों पर एक ही परिवार के होने के आरोपों पर बबीता फोगाट ने कहा कि कुश्ती भी एक परिवार है। कुश्ती परिवार के लोग वहां बैठे हैं, उनको बांटना गलत है।
जब कोई खिलाड़ी देश के लिए मेडल लेकर आता है तो वो देश का होता है। जब मैं रिपोर्ट पढ़ रही थी मेरे से रिपोर्ट छीनते वक्त एक सदस्य ने भी मुझसे ये कहा था कि आप उस परिवार की सदस्य हो। मैंने तब भी उनको ये जवाब दिया था।
महिला रेसलर्स की याचिका पर SC में शुक्रवार को सुनवाई:FIR न करने पर दिल्ली पुलिस को नोटिस, पहलवान बोले- शिकायत वापस लेने का दबाव, जान को खतरा
दिल्ली के जंतर-मंतर पर महिला पहलवानों का धरना तीसरे दिन मंगलवार को भी जारी है। इस बीच, सुप्रीम कोर्ट 7 महिला रेसलर्स की याचिका पर सुनवाई करने के लिए राजी हो गया है। कोर्ट ने कहा, 'पहलवानों ने याचिका में यौन उत्पीड़न के गंभीर आरोप लगाए हैं। इन पर विचार किए जाने की जरूरत है।' अब इस मामले में शुक्रवार को सुनवाई होगी। (पढें पूरी खबर)